[{"text_idx": "#000001", "text": "Prifysgol Seiber y Flwyddyn am y bedwaredd flwyddyn yn olynol"}, {"text_idx": "#000004", "text": "Mae'r gwobrau'n cydnabod sefydliadau sydd wedi ymrwymo at arloesedd seiber, lleihau troseddau seiber, a diogelu dinasyddion ar-lein."}, {"text_idx": "#000006", "text": "\"Mae'r flwyddyn ddiwethaf, unwaith eto, wedi bod yn heriol iawn i Addysg Uwch, ein myfyrwyr, a'n staff, wrth i ni drosglwyddo ein dysgwyr yn o\u0302l i'r campws. Rwy'n hynod falch fy mod yn arwain ti\u0302m sydd wedi parhau i gyfrannu at addysg, allgymorth, ac ymchwil seiber yn y DU. Mae\u2019n fraint cael gwneud hynny, a chael fy nghydnabod am y gwaith rydym yn ei wneud gyda'n myfyrwyr, diwydiant, a'n cymunedau ehangach."}, {"text_idx": "#000008", "text": "\"Yn 2022 rydyn ni hefyd wedi lansio ein Seiberglinig Cymunedol, lle mae ein myfyrwyr yn cynnig cyngor seiber am ddim i'n cymunedau."}, {"text_idx": "#000009", "text": "\"Mae ein Canolfan Ragoriaeth Academaidd mewn Addysg Seiber, sydd wedi cael dyfarniad safon aur, yn parhau i fynd o nerth i nerth, gyda rhaglenni cymunedol newydd cyffrous yn lansio cyn bo hir."}, {"text_idx": "#000010", "text": "\"Mae gennym dair rhaglen radd, wedi\u2019u hardystio gan y Ganolfan Seiberddiogelwch Genedlaethol (NCSC), ar ein campws yn Nhrefforest, ac rydym yn gobeithio ychwanegu at yr arlwy yn sgil cyflwyno cais i\u2019r NCSC i ystyried achredu ein MSc Seiberddiogelwch Cymhwysol newydd yng Nghasnewydd."}, {"text_idx": "#000011", "text": "\"Mae ennill y wobr hon am y bedwaredd flwyddyn yn olynol wir yn cadarnhau ein bod ymhlith y llefydd gorau yn y Deyrnas Unedig i astudio Seiberddiogelwch.\""}, {"text_idx": "#000012", "text": "Ychwanegodd Prif Weinidog y DU, Liz Truss AS: \"Mae'r Gwobrau Seiber Cenedlaethol yn ffordd wych o wobrwyo, dathlu, ac arddangos gwaith y sawl sydd wedi ymrwymo i'n cadw'n ddiogel. Llongyfarchiadau mawr i'r enillwyr, sy'n ysbrydoliaeth i bawb yn y sector sydd a\u0302\u2019u bryd ar ddiogelu eraill.\u201d"}]